钦定古今图书集成/明伦汇编/官常典/第472卷 > 徐度
## 钦定古今图书集成/明伦汇编/官常典/第472卷 > 徐度

按《陈书》本传，“度字孝节，安陆人也。世居京师。少倜傥，
不拘小节。及长，姿貌瓌伟，嗜酒好博，𢘆使僮仆屠酤
为事。梁始兴内史萧介之郡，度从之。将领士卒，征诸
山洞，以骁勇闻。高祖征交阯，厚礼招之，度乃委质。侯
景之乱，高祖克定广州，平蔡路养，破李迁仕，计画多
出于度。兼统兵甲，每战有功。归至白茅湾，梁元帝授”
宁朔将军、合州刺史。侯景平后，追录前后战功，加通
直散骑常侍，封广德县侯，邑五百户，迁散骑常侍。高
祖镇朱方，除信武将军、兰陵太守。高祖遣衡阳献王
平荆州，度率所领从焉。江陵陷，间行东归。高祖平王
僧辩，度与侯安都为水军。绍泰元年，高祖东讨杜龛，
奉敬帝幸京口，以度领宿卫，并知留府事。徐嗣徽、任
约等来寇，高祖与敬帝还都。时贼已据石头城，市廛

寻亦救之，大败约等。明年，嗣徽等又引齐寇济江，度
随众军破之于北郊坛。以功除信威将军、郢州刺史，
兼领吴兴太守。寻迁镇右将军、领军将军、徐州缘江
诸军事、镇北将军、南徐州刺史，给鼓吹一部。周文育、
侯安都等西讨王琳，败绩，为琳所拘，乃以度为前军
都督，镇于南陵。世祖嗣位，迁侍中、中抚军将军、开府
仪同三司，进爵为公。未拜，出为使持节、散骑常侍、镇
东将军、吴郡太守。天嘉元年，增邑千户。以平王琳功，
改封“湘东郡公，邑四千户。秩满，为侍中、中军将军，出
为使持节、都督会稽东阳临海永嘉新安新宁信安
晋安建安九郡诸军事、镇东将军、会稽太守。”未行而
太尉侯瑱薨于湘州，乃以度代瑱为都督湘沅武巴
郢桂六州诸军事、镇南将军、湘州刺史。秩满，为侍中、
中军大将军，仪同鼓吹并如故。世祖崩，度预《顾命》，以
甲仗五十人入殿省。废帝即位，进位司空。华晈据湘
州反，引周兵下至沌口，与王师相持，乃加度使持节、
车骑将军，总督步军，自安成郡由岭路出于湘东，以
袭湘州，尽获其所留军人家口以归。光大二年薨，时
年六十。赠太尉，给班剑二十人，谥曰忠肃。太建四年，
配飨高祖庙庭。